હાલ છેલ્લાં ત્રણ વર્ષથી ભારતનાં પ્રોપર્ટી માર્કેટ માં મંદીનો માહોલ છે.આગઝરતી તેજી બાદનો આ સમય પ્રોપર્ટી માર્કેટ માટે કરેક્શનનો સમય છે એવું કહી શકાય.મિલ્કતોનાં ભાવ આસમાને આંબીને હવે ફરીથી ધરતી તરફ આવતાં જાય છે.ભારતનાં રીયલ એસ્ટેટ્માં રોકાણ કરવા માટેનો આ સમય શ્રેષ્ઠ કહી શકાય કારણ કે દરેક શહેરમાં આજે મિલ્કતો તેનાં ખુબ વ્યાજબી ભાવે મળતી થઈ છે.મિલ્કતની ખરીદી કરતાં પહેલાં સ્થળની યોગ્ય પસંદગી,તેની બજાર કીંમત તેમજ તેની કાયદેસરતા બાબતે અભ્યાસ કરવો ખુબ જ જરુરી છે.રિયલ એસ્ટેટનાં રોકાણોમાં તરલતા ખુબ જ ઓછી હોય છે તેમજ ઉંચા વળતર માટે લાંબા સમય માટે રાહ જોવી પડતી હોય છે.દસ વર્ષનાં સમયગાળામાં સામાન્ય સંજોગો માં રીયલ એસ્ટેટ નું રોકાણ અંદાજે વાર્ષીક ૧૨ થી ૧૫ ટકાનું વળતર આપે છે.આ બધી બાબતો ને ધ્યાનમાં રાખી ને ભારતમાં રીયલ એસ્ટેટમાં રોકાણ કરી શકાય.